U Bjelovaru, 24.10.2017.

**PROJEKTNI ZADATAK**

**za izradu projektne dokumentacije - tehničkog rješenja**

**izgradnje spojnog sustava javne vodoopskrbe u Ulicama Grada Bjelovara**

**I PREDMET PROJEKTNOG ZADATKA**

Predmet projektnog zadatka je provedba svih potrebnih prethodnih radova (geodetski, istražni, obilazak terena) te izrada projektne dokumentacije do razine potrebne za ishođenje Građevinskih dozvola i rekonstrukciju cca **6388 m** vodoopskrbnog cjevovoda, bez naknadnog projektiranja ili dopunske razrade.

**II LOKACIJA**

Potrebno je izraditi projektnu dokumentaciju za rekonstrukciju vodoopskrbnih cjevovoda na užem području Grada Bjelovara u ulicama kako slijedi:

|  |  |  |
| --- | --- | --- |
| **NAZIV ULICE** | **POSTOJEĆI PROFILI I MATERIJALI** | **DUŽINA POSTOJEĆEG CJEVOVODA (m)** |
| Antuna Mihanovića i dvorište između zgrada 8a i 8b | Ø100 LJ.Ž. | 544 |

|  |  |  |
| --- | --- | --- |
| Svetog Antuna | Ø80 LJ.Ž. | 128 |

|  |  |  |
| --- | --- | --- |
| Šetalište dr. Ivše Lebovića | Ø80 LJ.Ž. | 786 |

|  |  |  |
| --- | --- | --- |
| Ivana Kozarčanina | Ø100 LJ.Ž. Ø150 LJ.Ž. | 295 |

|  |  |  |
| --- | --- | --- |
| Andrije Kačića Miošića | Ø100 LJ.Ž. Ø150 LJ.Ž. | 405 |

|  |  |  |
| --- | --- | --- |
| Matice hrvatske 1a (dvorište zgrada) | Ø90 PVC | 160 |

|  |  |  |
| --- | --- | --- |
| Augusta Cesarca | Ø80 LJ.Ž. | 67 |
| Bokokotorska | Ø80 LJ.Ž. | 154 |

|  |  |  |
| --- | --- | --- |
| Trg Stjepana Radića | Ø100 LJ.Ž. | 306 |

|  |  |  |
| --- | --- | --- |
| Bilogorska | Ø150 LJ.Ž. Ø160 PVC Ø100 LJ.Ž. | 402 |
| Blajburških žrtava | Ø160 PVC | 565 |

|  |  |  |
| --- | --- | --- |
| Podravska | Ø100 PVC | 699 |
| Jezerska | Ø100 PVC | 303 |
| Hlebinska | Ø100 PVC | 132 |

|  |  |  |
| --- | --- | --- |
| Male Sredice | Ø225 PVC | 706 |

|  |  |  |
| --- | --- | --- |
| Pakračka | Ø160 PVC | 736 |

**III OBUHVATNOST PROJEKTNE DOKUMENTACIJE**

Za predviđenu rekonstrukciju cjevovoda potrebno je izraditi dokumentaciju koja se sastoji od:

* svih potrebnih priloga za ishođenje posebnih tehničkih uvjeta i potvrda glavnog projekta
* glavnih projekata sa troškovnicima i svim prilozima i elaboratima potrebnim za ishođenje Građevinskih dozvola (potrebno je ishoditi 12 građevinskih dozvola)
* situacijskog prikaza cjevovoda na ortofoto karti sa uklopljenim službenim katastarskim planom koji izrađuje ovlašteni inženjer geodezije i koji je ovjeren od tijela nadležnog za državnu izmjeru i katastar

Sadržaj glavnog projekta ovisno o vrsti radova propisan je Zakonom o gradnji (NN 153/13, 20/17) i Pravilnikom o obveznom sadržaju i opremanju projekata građevina (Narodne novine 64/14, 41/15, 105/15, 61/16, 20/17).Uz glavni projekt potrebno je izraditi i **Elaborat privremene regulacije prometa**.

Za rješavanje imovinsko – pravnih odnosa pripremiti naručitelju svu potrebnu dokumentaciju za ishođenje dokaza pravnog interesa potrebnog za izdavanje građevinske dozvole ovisno o vlasniku parcele (eventualni privatni vlasnici, Grad Bjelovar, Hrvatske vode, Hrvatske ceste, isl.). Pripremljenu dokumentaciju koju zahtijevaju spomenute ustanove potrebno je uvezati u zasebne Elaborate.

**IV SMJERNICE ZA PROJEKTIRANJE**

Trasu vodovoda polagati u javnu površinu u vlasništvu ili nadležnosti Grada Bjelovara a posebno gdje god je to moguće u zelenu površinu. Izbjegavati kolnike, putne jarke i privatne parcele.

Za izgradnju cjevovoda potrebno je predvidjeti PEHD materijal. Prema važećem Pravilniku o hidrantskoj mreži predvidjeti ugradnju nadzemnih hidranata. **Ugradnju armatura i fazonskih komada prikazati na montažnim shemama.**

Pri projektiranju treba u potpunosti uvažavati Opće i tehničke uvjete isporuke vodnih usluga broj: 2103/01-19-1 od 02.01.2014. god. objavljene na web stranici vodnih usluga te posebne tehničke uvjete javnog isporučitelja vodnih usluga.

Projektirane profile cjevovoda uskladiti sa **„Koncepcijskim rješenjem vodoopskrbnih sustava na području Bjelovarsko – bilogorske županije“**, izrađenog po Hidroprojekt-ing d.o.o. Zagreb u studenom 2017. god. kojeg posjeduje investitor.

Troškovnici trebaju sadržavati detaljan opis svih radova unutar pojedine stavke **sa navedenim EN normama** kojima mora udovoljavati ugrađeni materijal prema važećim tehničkim propisima te biti pripremljen za provođenje javne nabave za izbor izvođača radova. Troškovnik treba sadržavati i stavku izmjene postojećih priključaka.

Na spojnim dijelovima cjevovoda predvidjeti zamjenu dotrajalih fazonskih komada i armatura te po potrebi rekonstrukciju postojećih zasunskih okana.

**V PODLOGE, ELABORATI I PODACI ZA IZRADU PROJEKTNE DOKUMENTACIJE**

Naručitelj je dužan omogućiti pristup podacima o postojećoj vodovodnoj mreži i objektima na cjevovodu.

Ishođenje dozvola, plaćanje pristojbi i rješavanje imovinsko – pravnih odnosa dužnost su naručitelja.

Pribavljanje originalnih gruntovnih izvadaka, digitalnih kopija katastarskih planova, geodetskih podloga te bilo kojeg drugog dokumenta ili elaborata potrebnog za ishođenje dozvola i rješavanje imovinsko – pravnih odnosa dužnost su ponuditelja.

Prikupljanje posebnih uvjeta i potvrda na glavni projekt kao i dostavljanje geodetske situacije na ovjeru u katastar te svi troškovi koji pri tome nastaju obaveza su ponuditelja.

**VI POSEBNE ODREDBE**

Sve elemente iz ovog projektnog zadatka projektant je dužan riješiti u smislu važećih standarda, normi, propisa i pravila struke, u skladu sa važećim Zakonom o prostornom uređenju (NN 53/13 i 65/17) i Zakonom o gradnji (NN 53/13, 20/17) te ostalom relevantnom zakonskom i pod zakonskom regulativom uvažavajući postojeće stanje na terenu.

Predloženi sadržaj i opseg definiran putem ovog projektnog zadatka na osnovu kojeg ponuditelj dostavlja ponudu, sastavljen je načelno i niti na koji način ne oslobađa ponuditelja odgovornosti za cjelovitost, točnost i stručnu kvalitetu konačnih dokumenata koje dostavlja naručitelju (stručnu, normativnu i zakonsku utemeljenost odnosno usklađenost s važećim propisima **u obimu** potrebnom za ishođenje svih potrebnih dozvola).

Glavni projektant je odgovoran za cjelovito sagledavanje svih dijelova projekta, u svim fazama i za njihovo uspješno objedinjavanje.

Ponuditelj, odnosno odabrani projektant dužan je u toku izrade projektne dokumentacije surađivati sa stručnim predstavnicima naručitelja prilikom odabira tehničkog rješenja građevine.

**VII ROKOVI**

Rok za predaju dokumentacije potrebne za podnošenje kompletnog zahtjeva za građevinsku dozvolu je **90 dana** od dana potpisivanja ugovora o projektiranju.

Sugerira se ponuditelju da dokumentaciju potrebnu za rješavanje imovinsko – pravnih odnosa preda investitoru po nastanku iste kako bi se imovinsko pravna pitanja rješavala paralelno sa završavanjem projektiranja.

Projektna dokumentacija mora biti opremljena sukladno važećim zakonskim propisima i isporučena za svaku građevinsku dozvolu zasebno. Broj primjeraka projektne dokumentacije po jednoj građevinskoj dozvoli je:

* Glavni projekt u 4 primjerka + 1 CD/DVD (digitalni zapis projekta)
* Geodetska podloga sa potvrdom geodetske uprave u 4 primjerka + 1 CD/DVD (digitalni zapis projekta)
* Elaborat privremene regulacije prometa u 4 primjerka + 1 CD/DVD (digitalni zapis projekta)
* Dokumentacija za rješavanje imovinsko – pravnih odnosa u 2 primjerka + 1 CD/DVD (digitalni zapis projekta)

Digitalna verzija projekata treba biti dostavljena u PDF formatu. Osim PDF formata projektant će osigurati i kompletnu dokumentaciju u izvornim formatima programa u kojima su napravljeni te koji će se po potrebi moći mijenjati i nadopunjavati. Ako situacija sadrži rasterske podloge koje su uključene u crtež, potrebno ih je također priložiti.

Sastavila: Član uprave:

Milena Jasika, dipl.inž.građ. Zoran Bišćan, dipl.inž.stroj.